**LĒMUMS**

Liepājā

|  |  |
| --- | --- |
| 2023. gada 15. jūnijā |  Nr.201/7(prot. Nr.7, 25.§) |

Par Liepājas valstspilsētas pašvaldības

īpašumā esošā nekustamā īpašuma

medību tiesību izsoles noteikumiem

Ņemot vērā, ka 2023. gada 11. jūlijā beidzas termiņš Līgumam par medību tiesībām Liepājas valstspilsētas pašvaldības īpašumā esošajā Dienvidkurzemes novada Nīcas pagasta Reiņa meža, kadastra Nr.64780060151, teritorijā (134,3 ha), un lai nodrošinātu medību tiesību iespējas pašvaldības īpašumā esošajā nekustamā īpašumā, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likums 2. panta pirmo daļu un 3. panta 2. punktu, Medību likuma 1. panta 9. un 10. punktu, 29. panta otro daļu, Ministru kabineta 2014. gada 22. jūlija noteikumu Nr.421 “Medību noteikumi” 13., 14. un 15. punktu, izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 8. jūnija lēmumu (sēdes protokols Nr.6) un pastāvīgās Finanšu komitejas 2023. gada 8. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldības domes 2023. gada 15. jūnija noteikumus Nr.26 “Liepājas valstspilsētas pašvaldības īpašumā esošā nekustamā īpašuma Reiņa mežs, kadastra Nr.64780060151, medību tiesību izsoles noteikumi”.

2. Liepājas valstspilsētas pašvaldības domes Vides aizsardzības fonda komisijai organizēt izsoli.

3. Pilnvarot Liepājas pilsētas pašvaldības iestādes “Liepājas pilsētas pašvaldības administrācija” vadītāju – Liepājas valstspilsētas pašvaldības izpilddirektoru parakstīt medību tiesību līgumu.

4. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Finanšu pārvaldei, Medību koordinācijas komisijas locekļiem, Vides aizsardzības fonda komisijas locekļiem, Sabiedrisko attiecību un mārketinga daļai |